Σελινόριζα με αρακά, καρότα και μπαχάρι
Η λεμονάτη και μπαχαράτη αλευρόσαλτσα ενώνει γευστικά τα υλικά και δίνει βαρύτητα στο κατά τα άλλα ανάλαφρο τουρλού.
2 μέτριες σελινόριζες, σε μέτρια καρέ, 1 μεγάλη πατάτα, σε μέτρια καρέ, 2 καρότα, σε ροδέλες, 1 ξερό κρεμμύδι, σε ψιλά καρέ, 1½ φλιτζ. τσαγιού αρακάς κατεψυγμένος, 1 κουτ. σούπας αλεύρι, 40 ml χυμός λεμονιού, 4-5 κόκκοι μπαχάρι, κοπανισμένο, 50 ml ελαιόλαδο, αλάτι, φρεσκοτριμμένο πιπέρι
Για να ετοιμάσουμε την σελινόριζα με αρακά καρότα και μπαχάρι σε μια φαρδιά κατσαρόλα σοτάρουμε στο λάδι σε μέτρια φωτιά τον αρακά για 3-4 λεπτά, μέχρι να ξεπαγώσει και να εξατμιστούν τα υγρά.Ρίχνουμε το κρεμμύδι, τη σελινόριζα, τα καρότα και τις πατάτες και συνεχίζουμε το σοτάρισμα για άλλα 4-5 λεπτά, να μαλακώσουν ελαφρώς.Αλατοπιπερώνουμε, ρίχνουμε το μπαχάρι και 150 ml νερό, χαμηλώνουμε τη φωτιά, σκεπάζουμε και σιγομαγειρεύουμε για 18-20 λεπτά, μέχρι να γίνουν τα λαχανικά.Ανακατεύουμε το αλεύρι με 200 ml χλιαρό νερό και τον χυμό λεμονιού και περιχύνουμε το φαγητό.Ανακατεύουμε απαλά και συνεχίζουμε το μαγείρεμα για άλλα 5 λεπτά, μέχρι να δέσει η σάλτσα.
Αρακάς,Καρότα,Σελινόριζα,Vegan,Νηστίσιμα,Χορτοφαγικά